Hy kom staan in die kantoor om te sien dat ons betaal, en sê toe ons kan NOU maar ry. Hulle wys vir ons die fynskrif onderaan die permit, dat as jy Namibia verlaat gedurende die drie maande wat die permit geldig is, verval dit outomaties, en moet jy weer betaal as jy die land binnekom. Al is dit vier dae later. Les geleer.
Teen skemer maak ons 'n bottel Old Pulteney whisky oop wat ons by Jacomine vir die toer gekry het. Dit was die eerste rustige aand waarop ons die PELS Visuil kon vier met 'n heildronk.
Nunda Lodge is 'n werklike netjiese en goed bestuurde vakansie oord. Die diens en geriewe is hoogstaande teen bekostigbare pryse.
Op pad terug na Nunda, ry ons in by Mahango Lodge en ook Ngepi Kamp. Wat kampplekke en geriewe betref, is daar nie 'n vergelyking tussen Nunda se standaard en die van die twee ander oorde nie. op pad met die redelike slegte pad na Ngepi is daar 'n paar draaksteek kennisgewingsborde, oa. hierdie een